Välispoliitika arengukava 2030 (03.06.2020.a) juurde

**KOOSKÕLASTUSTkk**

**MÄRKUSTE JA ETTEPANEKUTE tabel**

|  |  |  |
| --- | --- | --- |
| **Kooskõlastaja või arvamuse esitaja** | **Avalikult konsultatsioonilt laekunud ettepanekud** | **Arvestatud või arvestamata jäetud, arvestamata jätmise põhjus** |
| **Arengukoostöö Ümarlaud** | 1. Alustuseks soovime AKÜ poolt tänada Välisministeeriumit hea kaasamise ning mitmete konsultatsioonide osas. On hea meel tõdeda, et mitmed meie ettepanekud võeti pardale ja kajastuvad ka tekstis 2. Meil on heameel, et viimases versioonis on mainitud ka meie jaoks oluline teema – **maailmaharidus** 3. Teise punktina toome välja "- Eraldame arengukoostöö ja humanitaarabi poliitika kujundamise ning rakendamise haldamise,**loome arengukoostöö agentuuri** **(LK 19)**". Kuna see on arengukava ja veel vajalik mitmel tasandil, oleme siiski huvitatud rohkemast infost nagu näiteks ülalpidamise vahendite kohta ning milline võib-olla mõju ametliku arenguabi (ODA) kasvule. Kindlasti on AKÜ jaoks selles punktis oluline, et kodanikuühiskond oleks protsessi kaasatud ja võimalusel näiteks osa loodava struktuuri nõukogust. | 1. Täname! 2. Arvestatud, hoiame ka edaspidi maailmahariduse tegevused fookuses. 3. Arvestame, kaasame, |
| **Eesti Kirikute Nõukogu** | Täiendada Eelnõu lk 15 oleva punkti „Põhiõigused ja vabadused on kaitstud“ all olevaid tegevusi uue alapunktiga:  „- Seisame usuvabaduse ja usuliste vähemuste kaitse eest maailmas.“ | Arvestatud. Teksti vastavalt ettepanekule täiendatud (viidatud lehekülje nr on muutunud). |
| **Eesti Kaubandus-Tööstuskoda** | 1. Peame väga oluliseks, et arengukava üheks oluliseks prioriteediks on majandusdiplomaatia võimekuse arendamine ning majandusdiplomaatide arvukuse suurendamine 2. Kaubanduskoda on aga seisukohal, et majandusdiplomaatiaga seotud tegevuste edukaks elluviimiseks tuleb Välisministeeriumi välisesindused ning Ettevõtluse Arendamise Sihtasutuse (edaspidi: EAS) välisesindajad koondada ühe ministeeriumi alla. Teeme ettepaneku täiendada Arengukava selliselt, et EASi välisesindajad koos rahastusega liiguksid Välisministeeriumi koosseisu, et Eestis tekiks ühtne majandusdiplomaatide võrk. See tegevus tuleks selgelt lisada Arengukava teksti. | 1. Täname toetuse eest! 2. Vastav analüüs on töös. |
| **Teenusmajanduse Koda** | 1. Riigi kohalolek ja tugi on Eesti kodanikele ja ettevõtjatele eriti vajalikud kultuuriliselt kaugemates riikides. Tunnustame Välisministeeriumi püüdlusi oma poliitikates aina rohkem arvestada meie ettevõtete majandushuvidega.  2. Globaliseeruvas maailmas muutub teenuste eksport aina mitmekülgsemaks. Kui me räägime ekspordist, ei peaks enam nii palju keskenduma kaupade, vaid ka teenuste ja teadmiste ekspordile. Teenuste eksport on oma olemuselt kaupade ekspordist erinev, siin on suur tähtsus usaldusel ja riikide vahelistel üldistel headel suhetel.  3. Olukordades, kus riigi julgeolekuhuvid ja majandushuvid võivad lahkneda, soovitame siiski arvestada ka majandushuvidega - seda eeldusel, et nende järgimine ei kahjusta üldist julgeolekuolukorda.  4. Soovitame hoida mingisugustki diplomaatilist läbikäimist ka n.ö. mitte-kõige-demokraatlikumate riikidega. Mingil hetkel, kui olukord muutub, seostatakse majandussuhted koheselt diplomaatiliste suhete ajalooga. Ka väga keerulistesse riikidesse on võimalik mõningaid embargo alla mitte kuuluvaid tooteid-teenuseid juba praegu eksportida. Väliskomisjoni istungil kerkis üles Põhja- Korea teema. Korea Rahvavabariigiga pole EU riikidest diplomaatilisi suhteid ainult Prantsusmaal ja Eestil. Soovitame kaaluda võimalust seada Korea Rahvademokraatliku Vabariigiga kui võimaliku ekspordi sihtturuga sisse diplomaatilised suhted.  5. Väga oluline on koheselt suurendada investeeringuid teadus-arendustegevusse. Vastasel korral ei ole meil kohe varsti enam midagi eksportida. Seda vaatamata Välisministeeriumi ponnistustele heade rahvusvaheliste suhete loomisel ja hoidmisel.  6. Tuleb toetada Eesti e-residentsuse kontseptsiooni tutvustamist ja sellega aktiivse liitumise pakkumist ettevõtete koostööpartneritele muudes riikides.  7. Tuleb kaasata ettevõtjate esindajad topeltmaksustamise kokkulepete ettevalmistamisesse.  8. Süsteemne infovahetus riigi ja ettevõtete vahel kogemuste ja kompetentside jagamiseks uutel keerulistel turgudel (vastavate töögruppide või eksportööride koostöökogude loomine).  9. Lisaks aukonsulite ja väliseestlaste kaasamisele võib mõelda ka oluliste sõbralike väliskoostööpartnerite kaasamisele Eesti välismajanduse toetamisel. | 1. Täname. 2. Nõustume, arengukavas on läbivalt silmas peetud nii kaupu kui ka teenuseid. 3. Nõustume, peame tasakaalu silmas. Arengukava teksti muutmist ei eelda. 4. Eestil ei ole KRDV-ga diplomaatilisi suhteid (samas tunnustame läbi ELi kui terviku). 5. Nõustume ja toetame, kuid jääb otseselt välisministeeriumi vastutusvaldkonnast välja. 6. Nõustume, toetame. 7. Nõustume, kaasame. 8. Nõustume, kaasame ka edaspidi. 9. Nõustume, kaalume. |
| **Kooskõlastaja või arvamuse esitaja** | **Riigikogu komisjonidest laekunud ettepanekud** | **Arvestatud või arvestamata jäetud, arvestamata jätmise põhjus** |
| **Euroopa Liidu asjade komisjon** | Toetada „Välispoliitika arengukava 2030“ eesmärke  Komisjoni arutelul esitati rida täpsustavaid küsimusi (sh arengukoosööst ja väliseesti kogukonnast), mis said kohapeal vastuse. | Täname. Selgitused arengukava muutmist ei eelda. |
| **Keskkonnakomisjon** | 1. Toetada põhimõtteliselt Eesti välispoliitika arengukava 2030.  2. Rõhutada, et arengukavas ei ole piisavalt kirjeldatud kliimakriisi mõjusid, seetõttu peaks olema detailsemalt kirjeldatud riigi samme kliimakriisiga toimetulekuks. Samuti peaks olema arengukavas kirjeldatud Peipsi järve alane koostöö | 1. Täname. 2. Arvestada osaliselt. Kliimaga seotud teemad selgemalt esile toodud. Peipsi järve alane koostöö on väga oluline ning seda kirjeldatakse vastavates tegevuskavades, kuid arengukava tasemel on piisav üldine käsitlus (lk 17 viidatakse koostööle keskkonna valdkonnas). |
| **Majanduskomisjon** | 1. Esitati rida täpsustavaid küsimusi (majandusdiplomaatide võrgustiku kohta, arengukava rahastamise võimalused, ÜRO Julgeoleku Nõukogu, topeltkodakondsuse võimaldamine), mida said kohapeal vastused ja arengukava teksti muutmist ei eelda. 2. Eesti huvides on majandusvõimekuse tugevdamine erinevates võimalikes sihtkohariikides. Lisaks kui on täiendavalt sisendeid, siis antakse nendest teada läbi fraktsioonide, komisjoni või suures saalis toimuva arutelu. Ühtlasi edastatakse väliskomisjonile, et asjaga liigutakse edasi ning rõhutatakse, et majandusbloki poolele on mõttekas tähelepanu pöörata ja võimaluse korral ressursse leida. | 1. Arengukava täiendamist ei eelda. 2. Täname. |
| **Riigikaitse komisjon** | 1. Arengukavas toodud arengukoostöö osakaalu suurus RKTst ja selle kasvu kava kohta oleks vaja selgitusi ja täpsustusi, mil viisidel ja millistele riikidele seda eraldatakse ning kuidas mõõdetakse eesmärgipärasust.  2. Kaitseväe osalusega välismissioonid on oluline osa välispoliitikast, mistõttu tuleks need esile tuua.  3. Eesti poolne Venemaa ja Ukraina suunaline poliitika on puudulik ning idapartnerluse poliitika on liiga lootusrikas. Küsimusi tekitab ka üheltpoolt soov olla ühtne ELi poliitikates ja teisalt osade liikmesriikide soov hakata edendama partnerlust Venemaaga.  4. Arengukavas on puudu väliseestlaste kaasamine ja kasutamine välispoliitikas.  5. Rohkem oleks vaja informatsiooni regionaalse koostöö kohta erinevate riikidega (sealhulgas Soome, Poola, Balti riigid).  6. Eesti diplomaadid on välispoliitika edasikandjad, seetõttu on vajalik rahastamise suurendamine, et välisteenistus ei oleks alarahastatud. | 1.-3. Lisaselgitused komisjoni arutelul antud, arengukava teksti muutmiste ei eelda.  4.Ei nõustu, arengukava 3 ptk’s käsitletakse väliseesti kogukonna suuremat kaasamist.  5. Lisaselgitused komisjoni arutelul antud, arengukava teksti muutmiste ei eelda.  6. Täname toetuse eest, arengukavas teemale tähelepanu pööratud ning rakendusprogrammidega taotlus rahastamise kasvatamiseks VV’le tehtud. |
| **Väliskomisjon** | Väliskomisjon esitas oma ettepanekud ning toestust arengukava põhisuundadele 4 lehel (lisatud all).  **Väliskomisjon:**   1. Tunnustab laiapindse Eesti välispoliitika arengukava esmakordset koostamist, sest   väikese ja avatud riigina on Eesti haavatav üleilmsetest muutustest ning välispoliitika  eesmärkide ühtne sõnastamine aitab süsteemsemalt ja efektiivsemalt tegutseda  järjest keerulisemas rahvusvahelises keskkonnas;  2. Toetab välispoliitika üldeesmärki (Eesti rahvuse, keele ja kultuuri säilimine läbi  aegade, Eesti Vabariigi iseseisvuse ja sõltumatuse kindlustatus rahvusvahelistes  suhetes; heaolu kasv Eestis ja eestlaskonna huvid võõrsil; Eesti kasvav panus  üleilmsesse kestlikku arengusse) ning selle elluviimise kolme sammast (I julgeolek,  rahvusvaheliste suhete stabiilsus ja ketlik areng; II välismajandus; III eestlaskond  võõrsil);  3. Peab oluliseks konsensusliku välispoliitilise sihi seadmist;  4. Rõhutab, et välispoliitika arengukava tuleb vaadata koos temaatiliste  strateegiatega ja edaspidi tuleb neid käsitleda ühtse tervikuna;  5. Peab oluliseks Riigikogu kaasamist ja sisendi andmist nende strateegiate  loomisprotsessi, mis puudutavad Eesti suhteid konkreetsete riikide või regioonidega;  6. Tunnustab Välisministeeriumi, kes arengukava koostamise protsessi eestvedamisel  kaasas välispoliitika osalisi nii riigi, era- kui vabaühenduste tasandil;  7. Tunnustab erinevate tegevuste alustamist arengukava eesmärkide elluviimiseks;  8. Tõdeb, et väliskeskkond on oluliselt muutunud COVID-19 levikust tingituna ja  seetõttu tuleb täiendada välispoliitika valdkonda mõjutavaid tulevikusuundumusi;  9. Leiab, et tulenevalt muutunud rahvusvahelisest keskkonnast ja võimalusest, mida  muutused kaasa toovad, tuleb Vabariigi Valitsusel kaaluda arengukava mõõdikute  seadmist kõrgemale kui olemasoleva koha säilitamine;  10. Rõhutab, et arengukava eesmärgid, nendest tulenevad tegevused ja elluviimiseks  kavandatavad vahendid peavad olema kooskõlas;  11. Juhib tähelepanu, et arengukava eesmärkide elluviimiseks on vaja jõustada VäTSi  muudatused, mis teevad välisteenistuse paindlikumaks ja väärtustavad inimesi  välisteenistuses;  12. Rõhutab, et arengukava sihipäraseks rakendamiseks on vaja toimivat aruandlust, mis  põhineb kord aastas tehtaval programmide ülevaatel;  13. Peab vajalikuks iga-aastast arengukava elluviimise ülevaate esitamist Riigikogule;  14. Leiab, et arengukava peab olema elav dokument ja seda tuleb täiendada vastavalt  välis- või sisemõjude muutumisele.  Julgeolekupoliitika, arengukoostöö, kestlik areng  Väliskomisjon:  1. Rõhutab NATO ja ELi tähtsust Eesti julgeoleku kindlustamisel;  2. Leiab, et Eesti välispoliitiline tegevus peab toetama reeglitel põhineva  rahvusvaheliste suhete süsteemi toimimist;  3. Peab vajalikuks rõhutada tasakaalustatud lähenemist oma partneritele;  4. Toetab erinevate riikide ja regioonide strateegiate koostamist, mis võimaldavad  üksikasjalikumalt seada vastavaid eesmärke;  5. Soovitab lisaks juba olemasolevatele ja töös olevatele riigi- ja regioonipõhistele  strateegiatele pöörata eraldi tähelepanu Läänemere, Musta ja Aadria mere vahelisele  regioonile, kellega on Eestil ühised huvid ja ajalooline taust;  6. Jagab muret, et EL liikmesriikide solidaarsus on sattunud erinevatel põhjustel surve  alla;  7. Juhib tähelepanu jätkuvale vajadusele tõsta ühiskonna vastupanuvõimet väärinfo  levikule;  8. Peab vajalikuks tõsta ühiskonna välispoliitilist teadlikkust;  9. Rõhutab vajadust hoida kaitsekulud tasemel, mis kindlustab riigi kaitsevõime  hoidmise ja suurendamise üleilmse majanduslanguse tingimustes;  10. Osundab, et arengukoostöösse panustatud vahendid kasvaks 2030. aastaks 0,33%-ni  RKT-st.  **Välismajanduspoliitika tugevdamine**  1. On veendunud, et välismajandusega tegeleva ressursi koondamine välisministeeriumi  haldusalasse aitab suurendada välismajanduspoliitikale suunatud vahendite  kasutamise efektiivsust ja tulemuslikkust (struktuurimuudatus, et EAS-i  ekspordinõunikke ja Välisministeeriumi majandusdiplomaate juhitaks samast  ministeeriumist);  2. Toetab lähenemist, et topeltmaksustamise vältimise lepingute sõlmimisel peab  eelkõige keskenduma lepingute sisu kvaliteedile, mitte sõlmitud lepingute arvule;  3. Pöörab tähelepanu vajadusele suurendada majandusdiplomaatide arvu samas  arvestades, et töö kvaliteet on tähtsam vastavate diplomaatide arvust;  4. Toetab lähenemist, et riigi poolt ellu kutsutud ettevõtluse toetamisega tegelevad  organisatsioonid aitaksid ettevõtjaid erinevate turgude iseärasuste tundmisel;  5. Tõdeb, et arutelu välismajanduse edendamiseks vajalike tegevuste üle on oluline, ent  palju tegevusi ja seatud eesmärke jääb saavutamata, kui Eesti ei suurenda  investeeringuid teadus- ja arendustegevustesse;  6. Tõdeb, et huvigruppide omavaheline tihe suhtlus on oluliseks aluseks Eesti  väliskaubanduse edendamisele.  **Eestlaskonna kaasmaine võõrsil ja tõhusad konsulaarteenused**  1. Tõdeb, et väliseestluse valdkonnaga tegelemine peab olema võimalikult vähe seotud  poliitiliste suundumustega;  2. Peab oluliseks ühtse tervikuna üle vaadata väliseesti kogukonnale suunatud  meediaväljaannete toetamine, sest see on oluline kogukonna  kommunikatsioonimehhanism;  3. Peab oluliseks tegeleda välismaal sündinud ja kasvanud eesti noortele Eesti  kodakondsuse säilitamisega;  4. Juhib tähelepanu väliseesti kogukonna, sh ajalooliste vähemuste laiemale  kaasamisele Eesti ühiskonna toimimisel;  5. Peab vajalikuks pöörata enam tähelepanu väliseestlaste valimisaktiivsuse  suurendamisele;  6. Toetab seisukohta, et isikut tõendavate dokumentide posti teel kättetoimetamist  lubava seaduse sätte rakendamine toimuks varem kui 2022. aastal.  **Tugev välisteenistus**  1. Juhib tähelepanu, et tugeva välisteenistuse moodustavad seal töötavad inimesed ja  nende töö tagamiseks on vaja Välisteenistuse seaduse muudatuste rakendamine  seadusandja mõtte kohaselt;  2. Toetab erinevate valdkondade ekspertide osakaalu suurendamist välisteenistuses;  3. Peab oluliseks e-esinduste teenuste kättesaadavuse parandamist;  4. Rõhutab, et Eesti välisesinduste võrk laieneks vastavalt vajadustele ning  olemasolevate esinduste töö oleks kvaliteetne;  5. Soovitab arengukavas seada selgem eesmärk välisteenistuse eelarve kasvatamiseks | Täname väliskomisjoni sisukate arutelude ja väga põhjaliku tagasiside eest! Kinnitame, et oleme komisjoni ettepanekutega on arvestatud arengukava uuendamisel, sh on lisatud ülevaade COVID-19 mõjudest, uuendatud mõõdikuid ning kasvatanud arengukava ambitsioonikust. **Vastame väliskomisjoni kirjale eraldisesivalt.** |
|  |  |  |